דני קרפל (קומיקאי)

דני קרפל (נולד ב-21 במאי 1969) הוא במאי, קומיקאי, עורך, תסריטאי, שחקן ומנהל אמנותי ישראלי.

ביוגרפיה 
קרפל פרץ לתודעת הקהל כחלק מצוות תוכנית המערכונים המצליחה "פלטפוס" בשנת 1994, בה הדמות הידועה ביותר שגילם הייתה גיבור העל חסר התועלת "איש החרגול".

במשך השנים הוא השתתף כמנהל האמנותי של תוכנית המערכונים "דומינו" (1999) וכבמאי שחקנים בתוכנית "האקדמיה לצחוק" (2004). כן היה עורך סדרות הטלוויזיה "קצרים" (2004), "גומרות הולכות" (2006), "של מי השורה הזאת" (2006) ו"כפיות" (2007). הוא כתב את התסריט של "השנים הכי יפות" (2011), יחד עם דורון צור וירון ניסקי.

משנת 2013 מגלם את מנהל בית הספר בסדרה "הקלמרים". ב-2015 גילם את יועץ בית הספר בסרט "אבוללה" בבימויו של יוני גבע, את דן בסדרה "מריו", ואת האלוף יבלונקה בסדרה "אלישע".

בשנת 2019 החל לשחק בסדרה "שב"ס" בתפקיד דרור.

קישורים חיצוניים

 "דני קרפל" באתר ייצוג האמנים "מיתר קוטלר" 

בדרנים ישראלים
במאים ישראלים
תסריטאי טלוויזיה ישראלים
שחקני קולנוע וטלוויזיה ישראלים
ישראלים שנולדו ב-1969